***ԱՄՓՈՓԱԹԵՐԹ***

***«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑՈՒ ԱՆՁՆԱԳՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԵՎ «ՆՈՒՅՆԱԿԱՆԱՑՄԱՆ ՔԱՐՏԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔՆԵՐԻ ՆԱԽԱԳԾԵՐԻ***

|  |  |
| --- | --- |
| **1. ՀՀ ֆինանսների նախարարություն** | ***16.07.2021թ.*** |
| **N *01/11-1/11476-2021*** |
| Առաջարկություններ չկան: |  |
| **2. ՀՀ ազգային անվտանգության ծառայություն** | ***20.07.2021թ.*** |
| ***N 11/554*** |
| Առաջարկություններ չկան: |  |
| **3. ՀՀ տարածքային կառավարման և ենթակառուցվածքների նախարարություն** | ***20.07.2021թ.*** |
| **N ՍՊ/21.1/18360-2021** |
| Առաջարկություններ չկան: |  |
| **4. ՀՀ արտաքին գործերի նախարարություն**  | ***28.07.2021թ.*** |
| **N 1108/30867-21** |
| 1. «Հայաստանի Հանրապետության քաղաքացու անձնագրի մասին» և «Նույնականացման քարտերի մասին» օրենքներում փոփոխություններ կատարելու մասին նախագծերի վերաբերյալ առաջարկում ենք «Հայաստանի Հանրապետության քաղաքացու անձնագրի մասին» ՀՀ օրենքի 6-րդ հոդվածում կատարել լրացում՝ անձնագրի փոխանակման հիմքերի ցանկում հավելելով ՔԿԱԳ տվյալի (տվյալների) փոփոխության և օգտագործման համար ոչ պիտանի լինելու հիմքերը: 2. Սույն օրենքի 7-րդ հոդվածի 1-ին կետի 4-րդ ենթակետով՝ որպես անձնագրի անվավեր ճանաչելու հիմք, նախատեսված է *սույն օրենքով սահմանված կարգով անձնագրի փոխանակումը:* Առաջարկում ենք վերանայել այս ձևակերպումը հետևյալ խմբագրությամբ (քանզի առկա է իրավական ընկալման անորոշություն). *անձնագրի անվավեր ճանաչելու հիմք է սույն օրենքով սահմանված կարգի խախտմամբ անձնագրի փոխանակումը:* 3. Միաժամանակ, առաջարկում ենք «Նույնականացման քարտերի մասին» օրենքում փոփոխություններ կատարելու մասին օրենքի նախագծում «**2022** (այլ ոչ թե նախագծով նշված 2021) թվականի հունվարի 1» բառերը փոխարինել «2022 թվականի դեկտեմբերի 31» բառերով: | **Չի ընդունվել**«Հայաստանի Հանրապետության քաղաքացու անձնագրի մասին» օրենքի (այսուհետ՝ օրենք) 6-րդ հոդվածի 1-ին մասի 1-ին կետի համաձայն որպես անձնագրի փոխանակման հիմք նախատեսված է նաև. քաղաքացին փոխել է բնակչության պետական ռեգիստրում իր վերաբերյալ գոյություն ունեցող այն տվյալները, որոնք սույն օրենքի ուժով ենթակա են ամրագրման քաղաքացու անձնագրում: Ինչ վերաբերում է անձնագրի փոփոխման համար ոչ պիտանի լինելու հիմքերին, գտնում ենք, որ օրենքով ոչ պիտանի լինելու հստակ սահմանում հնարավոր չէ տալ, որը իր մեջ կներառի անձնագրի ոչ պիտանի համարելու բոլոր դեպքերը:Միաժամանակ, օրենքի 6-րդ հոդվածի 1-ին մասի 5-րդ կետով նախատեսված է քաղաքացու ցանկությամբ անձնագրի փոխանակման հիմք, ինչը իր մեջ ներառում է նաև ոչ պիտանի լինելու հիմքով փոխանակելը:**Չի ընդունվել**Օրենքի 7-րդ հոդվածի 1-ին մասի 6-րդ կետի համաձայն անձնագիրն անվավեր է ճանաչվում այն դեպքում, եթե անձնագիրը ձեռք է բերվել ՀՀ օրենսդրության խախտմամբ, ինչը ներառում է նաև անձնագրի ՀՀ օրենսդրության խախտմամբ փոխանակման դեպքերը:**Ընդունվել է**Վրիպակը շտկվել է: |
| **5. ՀՀ արդարադատության նախարարություն**  | ***11.08.2021թ.*** |
| ***N /27.3/24545-2021*** |
| 1. «Հայաստանի Հանրապետության քաղաքացու անձնագրի մասին» օրենքում փոփոխություններ կատարելու մասին» Հայաստանի Հանրապետության օրենքի նախագծի 1-ին հոդվածի «ապրիլի 1-ը» բառերն առաջարկում ենք փոխարինել «ապրիլի 1» բառերով՝ նկատի ունենալով, որ նախատեսված փոփոխության արդյունքում «Հայաստանի Հանրապետության քաղաքացու անձնագրի մասին» օրենքի 9-րդ հոդվածի 2-րդ մասում «2022 թվականի ապրիլի 1-ից» բառերը ինկորպորացման արդյունքում չեն փոխվի և կառաջանա անհամապատասխանություն: 2. «Նույնականացման քարտերի մասին» օրենքում փոփոխություններ կատարելու մասին» Հայաստանի Հանրապետության օրենքի նախագծի 1-ին հոդվածի «2021 թվականի հունվարի 1» բառերն անհրաժեշտ է փոխարինել «2022 թվականի հունվարի 1» բառերով՝ նկատի ունենալով, որ «Նույնականացման քարտերի մասին» օրենքի 8-րդ հոդվածի 2-րդ և 3-րդ մասերում նշված բառերը չկան: | **Ընդունվել է****Ընդունվել է** |

|  |  |
| --- | --- |
| **6. ՀՀ վարչապետի աշխատակազմ** |  ***30.08.2021թ.*** |
|  ***01/10.3/28808-2021*** |
| Նախագծի վերաբերյալ հայտնում ենք, որ դրա ընդունման անհրաժեշտությունը հիմնավորվում է գրեթե բառացիորեն նույնաբովանդակ փաստարկներով, ինչպիսիք տեղ էին գտել նախորդ տարի ներկայացված՝ կրկին ժամկետի երկարաձգում նախատեսող նախագծի հիմնավորմամբ: Այնինչ, ժամկետի նոր երկարաձգման առաջարկի հիմնավորմամբ արդեն պետք է հնարավորինս մանրամասն անդրադարձ կատարվեր առ այն, թե հատկապես **վերջին մեկ տարվա** ընթացքում հիմնավորմամբ հիշատակված գործողությունների ուղղությամբ հավելյալ ի՞նչ միջոցներ են ձեռնարկվել և ի՞նչ աշխատանքներ են կատարվել: Միաժամանակ, պետք է լրջորեն հիմնավորվեին առկա այն խնդիրները, որպիսիք հնարավորություն չեն տվել հարցին լուծում տալ և անհրաժեշտություն է առաջացել **ևս մեկ անգամ** երկարաձգել ժամկետը:Զուգահեռաբար, պետք է հիմնավորվեր, թե ինչու՞ է առաջարկվում ժամկետը երկարաձգել հենց մեկ տարով և արդյո՞ք հնարավոր չէ առավել սեղմ ժամկետներում հասնել անհրաժեշտ արդյունքի: | **Ընդունվել է**Եզրակացության կապակցությամբ հայտնվում է, որ ՀՀ կառավարության 2017 թվականի փետրվարի 16-ի N 123-ն որոշմամբ Հայաստանի Հանրապետությունում կենսաչափական անձնագրերի և նույնականացման քարտերի թողարկման, արդիականացված հանրային հավաստագրերի ենթակառուցվածքի ավտոմատացված համակարգի ներդրման, սպասարկման և փոխանցման նպատակով կոնցեսիայի պայմանագիր կնքելու իրավունք շնորհելու համար մրցութային գործընթացը կանոնակարգելու նպատակով ստեղծվել է հանձնաժողով, որի կողմից այս ուղղությամբ իրականացվել են որոշակի աշխատանքներ, սակայն դրանք մինչ օրս ավարտին չեն հասցվել /որպես աշխատանքները համակարգող պատասխանատու կառույց սահմանված է Էլեկտրոնային կառավարման ենթակառուցվածքների ներդրման գրասենյակը/։ 2021թ-ի փետրվարի 16-ին ՀՀ ոստիկանությունում ստացվել է ՀՀ վարչապետի թիվ 04/03.18/4120-2021 հանձնարարականը՝ «Հայաստանի Հանրապետության կառավարության 2017 թվականի փետրվարի 16-ի N 123-ն որոշումն ուժը կորցրած ճանաչելու մասին» ՀՀ կառավարության որոշման նախագծի վերաբերյալ դիրքորոշում տրամադրելու համար։ Որպես որոշումն ուժը կորցրած ճանաչելու հիմնավորում նշվել է, որ մրցութային գործընթացի նախաորակավորման փուլից անցել է ավելի քան 3 տարի, այն այսօր ներկա պահանջների և հնարավորությունների համատեքստում արդիական չէ, բացի այդ՝ հիմնավորված չէ, որ կոնցեսիոն պայմանագրի կնքումը նպատակահարմար և առավել արդյունավետ տարբերակն է պետության կողմից առաջադրված՝ տվյալ խնդիրը լուծելու համար, քանի որ այն կարող է իրականացվել նաև հայ մասնագետների կողմից, ուստի նպատակահարմար է, որ պետական նշանակության և կարևորության համակարգերը իրագործվեն ՀՀ ՏՏ տնտեսության ներուժի շրջանակում։ Վերոհիշյալ կառավարության որոշումը սակայն ուժը կորցրած չի ճանաչվել, ուստի հաշվի առնելով, որ գործող համակարգը ամբողջությամբ մաշվել է, դրանում 2016թ.-ից ի վեր ծրագրային թարմացումներ չեն իրականացվել, իսկ տեխնիկական վիճակի գնահատման արդյունքում պարզվել է, որ տպագրող սարքերը շահագործվել են նախատեսված աշխատանքային ռեսուրսից կրկնակի ավելի, ինչով պայմանավորված ներկայումս այն ունի ամբողջովին փոփոխման կարիք, ներկայումս ՀՀ փոխվարչապետ Մհեր Գրիգորյանի համակարգմամբ աշխատանքներ են տարվում նոր կենսաչափական համակարգի հնարավորինս արագ ներդրման ուղղությամբ /աշխատանքներին ներգրավված են շահագրգիռ պետական բոլոր մարմինները/։Այս նպատակով կազմվել և ՀՀ փոխվարչապետին է ներկայացվել ծրագիր-ժամանակացույց, որով նախատեսվում է սեղմ ժամկետում կատարել ICAO 9303 ստանդարտի նորագույն պահանջների, ՀՀ կողմից տրամադրվող անձը հաստատող փաստաթղթերի դիզայնի և անվտանգության հատկանիշների ուսումնասիրություն, հաստատված դիզայնի համաձայն ծրագրային ապահովման, սերվերների, տպիչների, մատնահետք կարդացող սարքերի, տեսախցիկների և այլ սարքերի տեխնիկական բնութագրի կազմում, բիզնես մոդելի սահմանում և ֆինանսական գնահատականների ներկայացում, մրցութային հանձնաժողովի կազմավորում և մրցութային փաթեթի կազմում։ Համաձայն ժամանակացույցի՝ նախատեսվում է նշված աշխատանքներն ավարտին հասցնել մինչև սույն թվականի նոյեմբերի 2-րդ տասնօրյակ։ Վերոհիշյալ գործընթացին հաջորդելու է մրցույթի հայտարարումը, որը կայանալու, հաղթող կազմակերպության հետ պայմանագիր կնքելու, կենսաչափական անձը հաստատող փաստաթղթերի բլանկները թողարկելու, մատակարարելու և համակարգը վերջնական գործարկելու ու լիարժեք սպասարկում իրականացնելու համար ևս կպահանջվի ժամանակ, ուստի անհրաժեշտ է 1998 թվականի դեկտեմբերի 25-ի թիվ 821 որոշմամբ նախատեսված անձնագրերի տրամադրման ժամկետը կրկին երկարաձգել՝ 2022թ. հունվարի 1-ի փոխարեն սահմանելով մինչև 2022 թվականի դեկտեմբերի 31-ը, որպեսզի մինչև նոր համակարգի ամբողջությամբ ներդրումը և փաստաթղթերի բլանկների ձեռք բերումը հնարավոր լինի ապահովել ՀՀ քաղաքացիների անձը հաստատող փաստաթուղթ ունենալու իրավունքը։ |

***ՀՀ ոստիկանություն***